Gediminas Žiemelis

Gediminas Žiemelis (g. 1977 m. balandžio 4 d. Vilniuje) – verslininkas, filantropas, verslo konsultantas. 

2021 m. gruodį Gediminas Žiemelis buvo įtrauktas į žurnalo „TOP“ 2021-ųjų metų turtingiausių Lietuvių trejetuką. G. Žiemelio turtas siekia 1,2 mlrd. eurų.

Biografija 
Gimė 1977 m. balandžio 4 d. Vilniuje.

1995–1999 m. Vilniaus Gedimino technikos universitete baigė verslo vadybos studijas, bakalauras. 

2000–2006 m. Mykolo Riomerio universiteto Teisės ir valdymo fakultete baigė teisės magistro studijas. Plėtoja verslą aviacijos, farmacijos, IT ir kitose srityse. Aktyviai dalyvauja visuomeninėje veikloje kaip filantropas bei lektorius.

Karjera 
Nuo 2009 – AB „Avia Solutions Group“ verslo plėtros direktorius ir valdybos pirmininkas.

2008-2020 – AB "Vertas Management" (buvusi AB „ŽIA Valda“) valdybos pirmininkas. 

2010-2017 – Stebėtojų tarybos narys AB  „Agrowill Group“ (dabar „AUGA Group“). 

2012-2014 – Valdybos pirmininkas AB „AviaAM Leasing” (2012 ir 2013 metais AB „AviaAM Leasing“ užėmė pirmąją vietą tarp aviacijos lizingo bendrovių su aukščiausiu reitingu pagal portfelio pajamingumą). 

2006-2014 – AB „ŽIA Valda“ verslo plėtros direktorius. 

2004-2010 – Valdybos narys AB „Agrowill Group“ (dabar „AUGA Group“). 

2002-2006 – AB „ŽIA Valda“ generalinis direktorius. 

2001-2005 – UAB „Žvilgsnis iš arčiau“ (dabar „Creditinfo Group“)  generalinis direktorius. 

1999-2001 – Lietuvos taupomojo banko (dabar AB „Swedbank") probleminio turto ir vindikacijos departamento vindikacijos skyriaus direktoriaus pavaduotojas.

Verslas 

Pasak pranešimo spaudai, 2016 m. „Avia Solutions Group“ kartu su seserine įmone „AviaAM Leasing“ pradėjo bendradarbiauti su Henano provincijos civilinės aviacijos vystymo ir investicijų bendrove („HNCA“) kurdamos naujus projektus aviacijos finansų, orlaivių techninės priežiūros ir aptarnavimo, turizmo ir kitose susijusiose pramonės šakose. Sandorių planuojama vertė iki 900 mln. USD.

2016 m. „Avia Solutions Group“ su partnere „Rostec“ baigė Žukovskio oro uosto keleivių terminalo statybą. Žukovskio tarptautinis oro uostas duris atvėrė 2016 m. pavasario pabaigoje, o pirmasis keleivinis skrydis įvyko vasarą. 2018 m. pabaigoje  „Avia Solutions Group" pardavė Žukovskio oro uosto akcijas.

2017 m. įkūrė tarptautinę farmacijos gurpę „Pharmasanta group“ (anksčiau – Pharnasanta Group).

G. Žiemelis vadovavo 3 bendrovių atvedimui į Varšuvos vertybinių popierių biržą (IPO). Įkūrė daugiau nei 10 sėkmingų startuolių, tokių kaip: Locatory.com, Laserpas, Skycop.com, AviationCV.com ir kt.

2019 m. birželio mėn. Gedimino Žiemelio vadovaujama „Avia Solutions Group" pranešė perkanti Didžiosios Britanijos užsakomųjų skrydžių bendrovę "Chapman Freeborn Group", o liepos mėn. "Avia Solutions Group" pasirašė bendros įmonės sutartį su Henano civilinės aviacijos plėtros ir investicijų kompanija HNCA (Kinija). Bendra įmonė 2020 m. pradės teikti aviacinių mokymų sprendimus Kinijos oro linijoms.

2021 m. G. Žiemelio valdomas farmacijos holdingas „Pharnasanta Group“ pakeitė savo pavadinimą į „Pharmasanta Group“.

2022 m. G. Žiemelio valdoma tarptautinė aviacijos grupė „Avia Solutions Group“ nutraukė savo veiklą Rusijoje.

Herbas 
Žiemelio herbas – pirmasis giminėje. Jis simbolizuoja finansinę gerovę, drąsą ir didingumą, o jaučio ragai atspindi jėgą ir tvirtumą. Šis herbas buvo sukurtas reikšmingai šeimos tradicijai pradėti ir palinkėti visoms ateities kartoms ryžto, pasitikėjimo savimi bei finansinės gerovės. 

Auksiniame lauke stovintis juodas bulius su sidabriniais ragais ir kanopomis. Apatiniame juodame skydo lauke – auksinė juosta. Virš skydo – plieninis smailusis šalmas, šalmo skraistė – juoda su auksu, virš jos dvispalvis – juodas ir auksinis – raištis.  Šalmo papuošale – du auksiniai sparnai.

2019-05-07 šeimos herbas patvirtintas Gediminui Žiemeliui. Įregistruotas LGHD Asmeninių herbų registre, registro Nr. 34.

Nuorodos 
 G.Žiemelio tinklalapis

Šaltiniai 

Lietuvos verslininkai